बायोस्फियर चाहे बायोस्फीयर (; हिंदी: जैवमंडल) जेकरा के इकोस्फियर (ecosphere) भी कहल जाला, पृथिवी पर मौजूद सगरी इकोसिस्टम सभ के समेकित इकाई हवे। ई पृथ्वी के जीवन वाला मंडल हवे; आसान भाषा में, पृथिवी पर जहाँ-जहाँ जिंदा जीवधारी पावल जालें ऊ सगरी इलाका एगो जियतार सिस्टम हवे आ जीवमंडल चाहे बायोस्फियर कहाला। भूगोल में ई थलमंडल (लिथास्फियर), वायुमंडल आ जलमंडल (हाइड्रोस्फियर) के साथे मिल के पूरा पृथिवी के चार गो प्रमुख मंडल सभ में से एक हवे।